CELEX: 32021D1987
Language: el
Date: 2021-11-09 00:00:00
Title: Απόφαση (ΕΕ) 2021/1987 του Συμβουλίου της 9ης Νοεμβρίου 2021 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την παράταση των προτεραιοτήτων της εταιρικής σχέσης ΕΕ-Αζερμπαϊτζάν

16.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 405/5
               
            
         ΑΠΟΦΑΣΗ (ΕΕ) 2021/1987 ΤΟΥ ΣΥΜΒΟΥΛΙΟΥ
         της 9ης Νοεμβρίου 2021
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την παράταση των προτεραιοτήτων της εταιρικής σχέσης ΕΕ-Αζερμπαϊτζάν
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 209, σε συνδυασμό με το άρθρο 218 παράγραφος 9 αυτής,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου («συμφωνία»), υπογράφτηκε στις 22 Απριλίου 1996 και άρχισε να ισχύει την 1η Ιουλίου 1999.
                  
               
                     (2)
                  
                  
                     Σύμφωνα με το άρθρο 81 της συμφωνίας, το συμβούλιο συνεργασίας που συστάθηκε με τη συμφωνία δύναται να υποβάλλει τις πρέπουσες συστάσεις για το σκοπό της επίτευξης των στόχων της συμφωνίας.
                  
               
                     (3)
                  
                  
                     Κατά τη συνεδρίασή του στις 28 Σεπτεμβρίου 2018, το συμβούλιο συνεργασίας ενέκρινε τις προτεραιότητες της εταιρικής σχέσης ΕΕ-Αζερμπαϊτζάν για την περίοδο 2018-2020.
                  
               
                     (4)
                  
                  
                     Το συμβούλιο συνεργασίας θα πρέπει να εγκρίνει σύσταση για την παράταση των προτεραιοτήτων της εταιρικής σχέσης ΕΕ-Αζερμπαϊτζάν έως το 2024 με γραπτή διαδικασία.
                  
               
                     (5)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο συμβούλιο συνεργασίας όσον αφορά την παράταση των προτεραιοτήτων της εταιρικής σχέσης ΕΕ-Αζερμπαϊτζάν,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο του συμβουλίου συνεργασίας που συστάθηκε με τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Αζερμπαϊτζάν, αφετέρου, όσον αφορά την έγκριση σύστασης για την παράταση της περιόδου εφαρμογής των προτεραιοτήτων της εταιρικής σχέσης ΕΕ-Αζερμπαϊτζάν έως το 2024 βασίζεται στο σχέδιο σύστασης του συμβουλίου συνεργασίας (1).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 9 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               A. ŠIRCELJ
            
         
         
            (1)  Βλέπε έγγραφο ST 11568/1/21 REV1 στον ιστότοπο http://register.consilium.europa.eu.